വീട്ടില് അപ്പു, നാട്ടില് കടുവ, മൊത്തത്തില് തോമസ്! ജ്യോതിസ് എബ്രാഹം വലുതാകുമ്ബോള് ആരാകണം? കുഞ്ഞുനാളിലൊരിക്കലെങ്കിലും ഈ ചോദ്യത്തിന് മറുപടി പറയാത്തവരില്ല ആ മറുപടി ജീവിതത്തില് പിന്തുടര്ന്നവരും. എന്നാല് തന്റെ സ്വപ്നം കിനാവായിരുന്നില്ലെന്നു തെളിയിക്കുകയാണ് ഇടുക്കി ഇരട്ടയാര് പഞ്ചായത്ത് മൂന്നാം വാര്ഡ് മെമ്ബര് തോമസ് ജോണ്. നാട്ടുകാരുടെ പ്രിയപ്പെട്ട കടുവ! കൃഷിയും പൊതുപ്രവര്ത്തനവുമായി തന്റെ ബാല്യസ്വപ്നം സാക്ഷാത്ക്കരിക്കുന്ന പള്ളിക്കാനത്തിന്റെ സ്വന്തം കടുവ എഴുത്തോലയോട് നേതാക്കന്മാര് ഉണ്ടായി വരികയാണ് ചെയുന്നത്. ഉള്ളിലൊരു ലീഡറുണ്ടെന്ന് തിരിച്ചറിഞ്ഞതെപ്പോഴാണ്? കേരള കോണ്ഗ്രസ്സില് അടിയുറച്ചു നിന്ന ഒരു കുടുംബത്തിലാണ് ഞാന് ജനിച്ചത്. ഓര്മ വച്ച നാള് മുതല് രാഷ്ട്രീയത്തിന്റെയും പൊതുപ്രവര്ത്തനത്തിന്റെയും ലോകത്താണ് ഞാന് വളര്ന്നത്. ഞാന് പൊതുപ്രവര്ത്തകനായതില് വല്യച്ചാച്ചന് നിര്ണായക സ്വാധീനമുണ്ട്. പ്രതിഫലം ഇച്ഛിക്കാതെയുള്ള സേവനം, അതായിരുന്നു അദ്ദേഹത്തിന്റെ രീതി. ഇതെന്നെ ചിന്തിപ്പിച്ചു. ഓരോരുത്തര്ക്കും ഓരോ കഴിവുകളാണല്ലോ. എന്നിലെ സംഘാടകനെ തിരിച്ചറിയാന് വിദ്യാര്ത്ഥി ജീവിതം ഒരുപാടവസരങ്ങള് തന്നു. വിദ്യാര്ത്ഥി പ്രതിനിധി, അസോസിയേഷന് സെക്രട്ടറി, എന് സി സി അണ്ടര് ഓഫീസര്, യൂണിയന് ചെയര്മാന് സ്ഥാനാര്ഥി, നേച്ചര് ക്ലബ്ബ് പ്രസിഡന്റ് തുടങ്ങിയ പദവികളും പിന്തുണച്ചു. അധ്യാപകരും സഹപ്രവര്ത്തകരുമൊക്കെ എന്നെ വളര്ത്തി. അതൊരു തിരിച്ചറിവിന്റെ കാലമായിരുന്നു. പട്ടാളത്തില് സെലക്ഷന് കിട്ടി. അധ്യാപന പരിശീലനത്തിലും ഒരുകൈ നോക്കി. എന്നാല് അതിനുമപ്പുറം ജനസേവനമാണ് സ്വന്തം വഴിയെന്നു തിരിച്ചറിഞ്ഞതെങ്ങനെയാണ്? കഴിയുന്നത്ര മറ്റുള്ളവരെ സഹായിക്കുക എനിക്കെന്നും സന്തോഷമാണ്. യൂത്ത് ഫ്രണ്ട് മണ്ഡലം പ്രസിഡന്റായ നാലു വര്ഷക്കാലം വഴിത്തിരിവായി. നമ്മള് സഹായിക്കുന്നവര് ചിലപ്പോള് കരയും, ചിലര് സ്നേഹിക്കും. അതൊക്കെ കാണുമ്ബോള്. പറയാന് പറ്റില്ല. അതു നമ്മളെ വേറൊരു ലോകത്ത് എത്തിക്കും. ഒരു പഞ്ചായത്തംഗമെങ്കിലുമായാല് ചെറുതെങ്കിലും ഒത്തിരി സഹായം ചെയ്യാന് കഴിയുമല്ലോയെന്ന് ഞാന് ആലോചിച്ചു. മറ്റേതു ജോലിക്കും പരിമിതികളുണ്ട്. അതുകൊണ്ട് ഇരുപത്തഞ്ചാകുമ്ബോള് മെമ്ബര് ആകണമെന്ന് മനസ്സില്ക്കുറിച്ചു. ഈശ്വരാനുഗ്രഹം കൊണ്ട് അതു സാധിച്ചു. രാഷ്ട്രീയത്തില് താങ്കളുടെ ഹീറോ ആരാണ്? കെ എം മാണി സാര്. എന്തുകൊണ്ടാണെന്നു ചോദിച്ചാല് കേരള രാഷ്ട്രീയത്തില് സാധാരണക്കാര്ക്കും കൃഷിക്കാര്ക്കും വേണ്ടി ഇതുപോലെ നിലകൊണ്ട മറ്റൊരു നേതാവില്ല. കര്ഷക പെന്ഷന്, കാരുണ്യ ചികിത്സാ സഹായ പദ്ധതി, കാരുണ്യ ലോട്ടറി, റബ്ബര് വില സ്ഥിരതാ ഫണ്ട് തുടങ്ങി പല ജനക്ഷേമ പദ്ധതികളും അദ്ദേഹം കൊണ്ടുവന്നു. ക്ഷേമ പദ്ധതികളുമായി വന്ന മറ്റു നേതാക്കന്മാരുണ്ടെങ്കിലും അവരാരും ഇത്തരത്തിലൊന്നും ചെയ്തിട്ടില്ല. അതുകൊണ്ട് രാഷ്ട്രീയത്തില് എന്റെ റോള് മോഡല് കെ എം മാണി സാറാണ്. കടുവ എന്ന പേരെങ്ങനെയാണുണ്ടായത്? ഇതു പാരമ്ബര്യമായി കിട്ടിയതാണ്. ഈ പേരു വീണിട്ട് പതിറ്റാണ്ടുകള് കഴിഞ്ഞു. ഞാന് വീട്ടില് അപ്പു, നാട്ടില് കടുവ, അകെ മൊത്തത്തില് തോമസ്. ജനപ്രതിനിധിയാകുമ്ബോള് ചെയ്യണമെന്ന് ഏറ്റവുമധികം ആഗ്രഹിച്ച കാര്യം? എന്റെ വാര്ഡിലും സമീപ പ്രദേശങ്ങളിലും കലാകായിക മേഖലകളില് മാറ്റു തെളിയിച്ച ഒരുപാടു പേരുണ്ട്. യുവജന പ്രതിനിധിയെന്ന നിലയില് അവര്ക്കു വേണ്ട പ്രോത്സാഹനവും അടിസ്ഥാന സൗകര്യങ്ങളും ഗ്രൗണ്ട്, കായികപരിശീലനത്തിനുള്ള ഉപകരണങ്ങള് ഒരുക്കാന് മുന്കൈയെടുക്കും. വേണ്ട പിന്തുണ നല്കിയാല് ഇവര് നമ്മള് ഉദ്ദേശിക്കുന്നതിനുമപ്പുറമെത്തും, സംശയമില്ല. രാഷ്ട്രീയം ഏറെക്കുറെ കുതിരക്കച്ചവടമായി മാറിക്കൊണ്ടിരിക്കുന്ന ഈ കാലത്ത് യുവതയുടെ കടന്നു വരവ് മാറ്റങ്ങളുണ്ടാക്കുമോ? കേരളമാകെ മുന്കാലങ്ങളെയപേക്ഷിച്ച് തദ്ദേശ സ്വയംഭരണ തെരഞ്ഞെടുപ്പില് ചെറുപ്പക്കാര്ക്ക് അവസരം ലഭിച്ചുവെന്ന് കാണാന് കഴിയും. അതില് തൊണ്ണൂറു ശതമാനവും വിജയിച്ചു. ഇതില് നിന്നൊക്കെ മനസിലാക്കേണ്ടത് ചെറുപ്പക്കാരില് നിന്ന് സമൂഹം ഒരുപാടു പ്രതീക്ഷിക്കുന്നുവെന്നു തന്നെയാണ്. മാറ്റം സൃഷ്ടിക്കാന് യുവത്വത്തിനു കഴിയുമെന്ന സമൂഹത്തിന്റെ വിശ്വാസമാണ് ഈ വിജയത്തിന് കാരണം. കടുവ നാട്ടിലിറങ്ങുന്നത് ജനങ്ങള്ക്കു പേടിയാണ്. എന്നാല് ഈ കടുവയെ നാട്ടില് കണ്ടില്ലെങ്കിലാണ് ജനങ്ങള്ക്കു പേടി. കാരണം ഇവന് കാലനല്ല, കാവലാണ്. തങ്ങളുടെ അവകാശങ്ങള്ക്ക് കോട്ടം വരില്ലെന്ന വിശ്വാസത്തിന്റെ കാവല്!